Къэбэрдей-Балъкъэр Республикэм и Iэтащхьэ КIуэкIуэ Ю. А. Къурмэн махуэшхуэм ирихьэлIэу цIыхухэм зэрехъуэхъур
Къэбэрдей-Балъкъэрым ис муслъымэнхэм си гум къыбгъэдэкIыу сохъуэхъу Къурмэн хьид махуэ лъапIэмкIэ. Абы и лъабжьэщ ислъамым и хабзэфIхэр — гущIэгъур, гумащIагъэмрэ хуэныкъуэхэм ядэIэпыкъунымрэ, цIыхур хуегъасэ и тхыдэм, лъэпкъ хабзэхэмрэ нэхъыжьхэм къащIэна Iущыгъэхэмрэ пщIэ яхуэщIыным, ахэр сакъыу хъумэным. Республикэм и муслъымэнхэр тетщ а хабзэфIхэм икIи щIэблэр гъэсэным, динхэм, лъэпкъхэм я зэхущытыкIэхэр егъэфIэкIуэным, мамырыгъэмрэ цIыхухэр зэгурыIуэнымрэ хэлъхьэныгъэшхуэ хуащI.
Шэч къытесхьэркъым республикэм и муслъымэнхэр дяпэкIи зэрытелэжьэнур лъэпкъыр псэкIэ нэхъри къулей хъуным, дин зэмылIэужьыгъуэхэр зезыхьэхэм зэхуащI дзыхьымрэ яку дэлъ пщIэмрэ гъэбыдэным.
Си гуапэщ муслъымэнхэм, Къэбэрдей-Балъкъэрым щыпсэу псоми мамырыгъэ, гуфIэгъуэ, зэIузэпэщыгъэ яIэну.
